Document ID: 32004R0582

Komisijas Regula (EK) Nr. 582/2004
(2004. gada 26. marts),
ar ko izsludina pastāvīgu konkursu par sausā vājpiena eksporta kompensācijām
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju [1], un jo īpaši tās 31. panta 3. punkta b) apakšpunktu un 14. punktu,
tā kā:
(1) Saskaņā ar 2. panta 1. punktu Komisijas 2004. gada 26. marta Regulā (EK) Nr. 580/2004, ar ko paredz konkursa procedūru attiecībā uz dažu piena produktu eksporta kompensācijām [2], Komisija nolemj izsludināt pastāvīgu konkursu minētās regulas sakarā.
(2) Praktisku iemeslu dēļ produktiem, kas minēti Regulas (EK) Nr. 580/2004 1. pantā, ir jāparedz atsevišķs konkurss. Tādēļ ar šo regulu ir jāizsludina pastāvīgs konkurss attiecībā uz sauso vājpienu.
(3) Piena un piena produktu pārvaldības komiteja tās priekšsēdētāja noteiktajā termiņā nav sniegusi atzinumu,
IR PIEŅĒMUSI ŠO REGULU.
1. pants
1. Izsludina pastāvīgu konkursu, lai noteiktu eksporta kompensācijas sausajam vājpienam, kas minēts I pielikuma 9. sadaļā Komisijas Regulā (EEK) Nr. 3846/87 [3], ir fasēts pakās, kuru tīrsvars ir vismaz 25 kilogramu, un satur ne vairāk kā 0,5 svara % pienskābi nesaturošas vielas piedevas, uz kuru attiecas produkta kods ex 0402 10 19 9000, un ko paredzēts eksportēt uz visiem galamērķiem, izņemot ASV, Andoru, Čehiju, Gibraltātu, Igauniju, Kipru, Latviju, Lietuvu, Maltu, Poliju, Slovākiju, Slovēniju, Ungāriju un Vatikānu.
2. Konkursa procedūra atbilst nosacījumiem, kas izklāstīti Regulā (EK) Nr. 580/2004 un šajā regulā.
2. pants
1. Konkursa piedāvājumus var iesniegt tikai konkursa periodā, un tie ir derīgi tikai tajā konkursa periodā, kurā tie ir iesniegti.
2. Visi konkursu periodi sākas plkst. 11:00 (pēc Briseles laika) mēneša pirmajā un trešajā trešdienā, izņemot augusta pirmo trešdienu un decembra trešo trešdienu. Ja trešdiena ir valsts svētku diena, konkursa periods sākas nākamajā darba dienā plkst. 11:00 (pēc Briseles laika).
Visi konkursu periodi beidzas 11:00 (pēc Briseles laika) trešdienā, kas seko attiecīgā mēneša otrajai un ceturtajai otrdienai, izņemot augusta otro trešdienu un decembra ceturto trešdienu. Ja trešdiena ir valsts svētku diena, konkursa periods beidzas iepriekšējā darba dienā plkst. 11:00 (pēc Briseles laika).
3. Visus konkursa periodus numurē, sākot no pirmā plānotā perioda.
3. pants
1. Katram konkursa piedāvājumam jāattiecas uz vismaz 10 tonnām sausā vājpiena.
2. Piedāvājuma nodrošinājums ir EUR 26 par 100 kilogramiem sausā vājpiena. Piedāvājumu pieņemot, piedāvājuma nodrošinājums kļūst par eksporta licences nodrošinājumu.
3. Piedāvājumus iesniedz dalībvalstu kompetentajām iestādēm, kas norādītas pielikumā.
4. pants
Šī regula stājas spēkā nākamā mēneša pirmajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 26. martā

Labels: 3
17